หวิดตายหมู่ กระบะขนผักแซงไม่พ้น ปะทะรถทัวร์ที่ลำปางอย่างจัง เจ็บ 6
(ภาพจากตำรวจทางหลวงลำปาง),พ่อค้าเมืองสุโขทัย ซิ่งกระบะแซงไม่พ้น พุ่งชนรถทัวร์อย่างจังบนถนนกำลังปรับปรุง จ.ลำปาง หน้ารถเยิน ร่างติดภายในสาหัส ส่วนรถทัวร์เสียหลักตกร่องชนต้นไม้ ผู้โดยสาร-คนขับเจ็บรวม 5,พ.ต.ท.ชุมพร ธุรกิจ สว.สส.สภ.สบปราบ จ.ลำปาง รับแจ้งเมื่อกลางดึกที่ผ่านมา เกิดอุบัติเหตุรถกระบะชนกับรถทัวร์มีผู้บาดเจ็บหลายราย บริเวณถนนสายพหลโยธินขาล่อง กม.656-657 เขตบ้านแม่กัวะ ม.5 ต.แม่กัวะ อ.สบปราบ รุดไปตรวจสอบพบเจ้าหน้าที่กู้ภัย อบต.แม่กัวะ และตำรวจทางหลวงหน่วยบริการเถิน ส.ทล.2กก.5 ลำปาง กำลังช่วยเหลือผู้บาดเจ็บ 5 ราย ออกจากรถทัวร์นครชัยแอร์ ทะเบียน 15-7275 กรุงเทพมหานคร ส่ง รพ.สบปราบ ใกล้กันพบรถกระบะนิสสันรุ่นนาวาร่า สีบรอนซ์เงิน ทะเบียน บท 7168 สุโขทัย สภาพพังยับเยินทับร่างนายไกรลาศ ยากลุ่ม อายุ 36 ปี อยู่บ้านเลขที่ 20/6 หมู่ 13 ต.กลางดง อ.ทุ่งเสลี่ยม จ.สุโขทัย คนขับอาการสาหัส เจ้าหน้าที่กู้ภัยใช้เครื่องตัดถ่างช่วยก่อนนำส่งที่ รพ.ลำปาง,จากการสอบสวน นายองอาจ เจียมตน อายุ 50 ปี คนขับรถทัวร์ ให้การว่า ขับรถออกจากต้นทางที่ศูนย์อาเขต จ.เชียงใหม่ และแวะรับผู้โดยสารที่สถานีขนส่ง จ.ลำปาง เพื่อไปกรุงเทพฯ มาถึงที่เกิดเหตุเป็นถนน 4 เลนแต่ปิดปรับปรุง จึงวิ่งรถทางเดียวสวนกัน จังหวะนั้นเห็นรถกระบะวิ่งแซงมาหลายคันจึงกะพริบไฟเตือน กระทั่งรถกระบะแซงอีกคันไม่พ้น เบียดเข้ามาทางรถทัวร์จึงประสานงากันอย่างจัง และรถทัวร์เสียหลักตกร่องถนนชนต้นไม้,สำหรับรายชื่อของผู้บาดเจ็บในรถทัวร์คือ 1. อรรถมน ขุนดีเพศ อายุ 16 ปี ชาวกรุงเทพฯ 2. นายเอก เฟื้องฟุ้ง อายุ 52 ปี ชาวกรุงเทพฯ 3. ด.ญ.สิทธิสา ใจแก้ว อายุ 3 ขวบ ชาวชลบุรี 4. นายเพชร แสงแก้ว อายุ 34 ปี ชาวแม่ฮ่องสอน และ 5. นายองอาจ เจียมตน อายุ 50 ปี คนขับรถทัวร์ ต่อมา ญาติของคนขับกระบะเดินทางมาเยี่ยมที่ รพ.ลำปาง เปิดเผยว่า นายไกรลาศ จะขับรถมารับผักที่ จ.เชียงใหม่ ทุกวันเพื่อนำมาขายที่ตลาดสุโขทัย ส่วนสาเหตุการเกิดอุบัติเหตุทางเจ้าหน้าที่จะได้สอบสวนหาสาเหตุที่แท้จริงต่อไป.
พ่อค้าเมืองสุโขทัย ซิ่งกระบะแซงไม่พ้น พุ่งชนรถทัวร์อย่างจังบนถนนกำลังปรับปรุง จ.ลำปาง หน้ารถเยิน ร่างติดภายในสาหัส ส่วนรถทัวร์เสียหลักตกร่องชนต้นไม้ ผู้โดยสาร-คนขับเจ็บรวม 5
ชนรถทัวร์,แซงไม่พ้น,กระบะชนรถทัวร์,ลำปาง,สภ.สบปราบ